Nordjyllands Politi har løsladt den 34-årige mand, der torsdag aften blev anholdt og sigtet for at have indgivet en bombetrussel mod Tech College Aalborg, hvor han selv er elev. Under afhøring fredag formiddag erkendte den 34-årige, at det var ham, der ringede til skolen, fortæller politikommissær Allan Overgaard, der ikke vil fortælle yderligere om mandens forklaring under afhøringen. Truslen blev ringet ind til skolens hovednummer og efterfølgende blev alle skolens ni afdelinger evakueret og skolen blev lukket til fredag morgen. - Nu skal vi lige runde sagens af, inden den kommer over til juristerne, der skal tage stilling til en eventuel tiltale, siger Allan Overgaard. - Det giver også Tech College et stykke tid til at opgøre et eventuelt erstatningskrav, fortsætter han uden at kunne specificere hvilke udgifter skolen måtte have haft.

Opsummering:
En mand fra Hirtshals har erkendt, at han indgav en bombetrussel mod Tech College Aalborg torsdag.